钦定古今图书集成/明伦汇编/官常典/第744卷 > 王国训 夏建忠 陈绍南 张弘纲 陈𦈡
## 钦定古今图书集成/明伦汇编/官常典/第744卷 > 王国训 夏建忠 陈绍南 张弘纲 陈𦈡

按《明外史忠义传》：“国训，字振之，解州人。天启二年进
士，历知金乡、寿张、滋阳、武清。崇祯四年，坐大计，久之，
补调扶风。国训性刚严，耻干进，故官久不迁。八年秋，
贼来犯，偕主簿夏建忠、典史陈绍南、教谕张弘纲、训
导陈𦈡婴城固守。阅两月，外援不至。城陷，骂贼死，建
忠等亦不屈死。赠国训光禄少卿，建忠等皆赠恤。”